**Ministru kabineta noteikumu projekta „Grozījumi Ministru kabineta 2009.gada 6.oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49.panta pirmā daļa un 50.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām noteic Ministru kabineta 2009.gada 6.oktobra noteikumi Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”.Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)””(turpmāk - Noteikumu projekts) paredz regulējumu, lai būtu iespējama radiofrekvenču spektra joslas 3400-3600 MHz un 3600 - 3800 MHz pārplānošana (Nacionālā radiofrekvenču plāna 1. pielikuma 296. un 297. punkts).Eiropas Komisijas 2014. gada 2. maija Lēmuma 2014/276/ES (par grozījumiem Lēmumā 2008/411/EK par 3400-3800 MHz frekvenču joslas harmonizāciju tādu zemes sistēmu vajadzībām, kas Kopienā (šobrīd – Eiropas Savienībā) spēj nodrošināt elektronisko sakaru pakalpojumus) (turpmāk - Lēmums 2014/276/ES) normas tika pārņemtas Ministru kabineta 2015. gada 12. maija noteikumos Nr. 223 „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”. 3400-3800 MHz frekvenču joslai ir nozīmīgs potenciāls blīvu un ātrdarbīgu bezvadu platjoslas tīklu izmantošanā un elektronisko sakaru pakalpojumu nodrošināšanai galalietotājiem. Lai izmantotu minēto frekvenču joslu Lēmumā 2008/411/EK minētajā apjomā, Noteikumu projekts paredz pievienot 10 MHz un veikt joslas pārplānošanu 3400-3800 MHz frekvenču joslai. Sagatavoti grozījumi Ministru kabineta 2010. gada 16. februāra noteikumos Nr. 143 „Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”, ar kuriem tiek grozīts noteikumu 2.11. apakšpunkts - „3410-3600 MHz”, paplašinot radiofrekvenču spektra joslu ar papildus 10 MHz.Patlaban Nacionālais radiofrekvenču plāns nosaka tehnoloģiski neitrālu regulējumu, kas pieļauj laikdales (TDD) un frekvenčdales (FDD) sistēmu izmantošanu 3410-3600 MHz un 3600 – 3800 MHz frekvenču joslā. Radiofrekvenču spektra joslu izmanto elektronisko sakaru komersanti, kuriem atbilstoši līdzšinējam normatīvajam regulējumam ir piešķirti radiofrekvenču resursi FDD kanālos ar kanāla platumu 14 MHz. Nacionālais radiofrekvenču plāns šobrīd nodrošina iespējas komersantiem iedalīto frekvenču lietošanas tiesību (bloku) ietvaros turpināt izmantot radiosakaru tīklus ar 3,5; 7; 14; 28 MHz soli, un arī veidot jaunus radiosakaru tīklus ar 5; 10 un 20 MHz soļiem (5 MHz daudzkārtnis) gan FDD, gan TDD režīmā. Analizējot nozares dalībnieku viedokļus, tika secināts, ka turpmāk 3400-3600 MHz un 3600-3800 MHz radiofrekvenču josla būtu jāparedz vienīgi TDD sistēmu izmantošanai. Pāreja vienīgi uz TDD sistēmu izmantošanu tiek plānota no 2019. gada 1. janvāra, kad tiek paredzēti vienoti radiofrekvenču spektra izmantošanas nosacījumi, atbilstoši 2. pielikuma 47. punktam „Radiosaskarne RS LM.3600-1”, attiecīgi spēku zaudējot radiosaskarnēm: „Radiosaskarne RS FX.035MP”, „Radiosaskarne RS FX.037MP” un „Radiosaskarne RS LM.3600”.Tiek paredzēts, ka radiofrekvenču spektra joslā strādājošie elektronisko sakaru komersanti atbrīvo to radiofrekvenču spektra 3410-3600 MHz un 3600 – 3800 MHz daļu, kas neatbilst 5 MHz daudzkārtnim. Saskaņā ar pārplānošanas kārtību elektronisko sakaru komersantiem tiek saglabātas lietošanas tiesības uz daudzkārtnim atbilstošo daļu apjomā, kas nepārsniedz to un atbilst noteiktajam bloku lielumam (50 MHz). Sadalījums tiek veidots tā, lai katrs TDD bloks pēc iespējas pilnīgāk aptvertu vienu no esošo lietošanas tiesību FDD apakšjoslām un, atbrīvojot tās radiofrekvenču spektra daļas, kas neatbilst 50 MHz bloku sadalījumam. Atbrīvotais radiofrekvenču spektra resurss varētu tikt piešķirts jauniem tirgus dalībniekiem.Radiofrekvenču spektra joslā strādā viens elektronisko sakaru operators, kurš lietošanas tiesības ieguvis izsoles ceļā un kura piešķirtais spektra apjoms neatbilst 5 MHz daudzkārtnim. 50 MHz sadalījums ļautu nodrošināt radiofrekvenču resursus jaunu inovatīvu sakaru tehnoloģiju ieviešanai esošo spektra lietotāju sakaru tīklos un, protams, jauno spektra lietotāju sakaru tīklos. Lēmuma 2014/276/ES 1. pants vērš uzmanību uz to, ka dalībvalstis veicot pārplānošanu, neierobežo citu šajā joslā esošo lietojumu aizsardzību un arī darbības turpināšanu. Lai saglabātu uzņēmējdarbību un uzņēmumu tiesisko paļāvību, un nediskriminētu joslā strādājošos operatorus, 3400-3800 MHz josla 50 MHz blokos tiek pārplānota, ievērojot lietošanā esošo radiofrekvenču izvietojumu. Vides aizsardzības un reģionālās attīstības ministrijas (turpmāk – VARAM) Radiofrekvenču spektra resursu izmantošanas koordinācijas darba grupas sanāksmēs tika diskutēts par pārplānošanas varianta – joslas 3410-3800 MHz atbrīvošana pilnībā - brīdinot komersantu divus gadu iepriekš (Elektronisko sakaru likuma 51. pants) nepiemērošanu. Satiksmes ministrija vērsusi uzmanību, ka, pārplānojot radiofrekvenču spektra izmantošanas nosacījumus, nepieciešams ievērot tiesiskās paļāvības principu, un ir jāņem vērā radiofrekvenču joslā pašlaik strādājošo tirgus dalībnieku intereses.Radiofrekvenču josla 3400-3800 MHz paredzēta publisko elektronisko sakaru tīklu izveidošanai visā Latvijas Republikas teritorijā. Noteikumu projekts neparedz frekvenču piešķiršanu teritoriāli, un Radiosaskarne RS LM.3600-1 nosaka radiofrekvenču joslas 3400-3800 MHz lietošanu publisko elektronisko sakaru tīklu izveidošanai visā Latvijas Republikas teritorijā. Elektronisko sakaru tīklu izveidošanas reģionālais iedalījums pieļaujams tikai attiecībā uz elektronisko sakaru operatoriem, kuriem šāds iedalījums bijis līdz noteikumu spēkā stāšanās brīdim. Reģionālā dalījuma atcelšanas iespēja tiks pārskatīta divus gadus pirms komersantam piešķirtā spektra lietošanas tiesību beigām, nepieciešamības gadījumā veicot grozījumus tiesību aktos.Noteikumu projekts paredz 3400-3800 MHz radiofrekvenču joslā noteikt izlīdzinātu beigu termiņu piešķirto radiofrekvenču spektra lietošanas tiesībām, nosakot to līdz 2028.gada 31.decembrim, pēc kā, ievērojot Elektronisko sakaru likuma 51.panta pirmās daļas prasības, paredzēta radiofrekvenču spektra joslas atbrīvošana pārplānošanai. Papildus minētajam Noteikumu projekts paredz Eiropas Komisijas 2016. gada 8. marta Īstenošanas lēmuma (ES) 2016/339 par 2010-2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem, tehnisko raksturlielumu pārņemšanu. Lēmuma mērķis ir harmonizēt minēto radiofrekvenču joslu neekskluzīvai izmantošanai video PMSE (*Programme making and special events*) – programmu gatavošanas un īpašo pasākumu ierīcēm. Noteikumu 1. pielikuma 276. punkts tiek papildināts ar radiosakaru sistēmu „Video PMSE”, un 2. pielikums tiek papildināts ar Radiosaskarni „RS PMSE.02”.Saskaņā ar Nacionālo radiofrekvenču plānu 450 MHz josla paredzēta mobilo sakaru sistēmu IMT-2000 izmantošanai ar 1,25 MHz platiem radiokanāliem. Ņemot vērā mobilo tehnoloģiju attīstības tendences un uzņēmēju interesi par LTE sistēmas lietošanas iespējamību 450–470 MHz frekvenču joslā, VAS „Elektroniskie sakari” veica situācijas padziļinātu izpēti par radiosistēmu saderību ar citām sakaru sistēmām Latvijā un kaimiņvalstīs, tādējādi konstatējot, ka šobrīd LTE sistēmas ieviešana 450 MHz frekvenču joslā Latvijā ir iespējama. Veikti nepieciešamie grozījumi radiosaskarnei RS LM.450, lai ieviestu IMT (LTE) sistēmu ar 1,4 MHz, 3 MHz un 5 MHz platiem radiokanāliem. Veiktas atbilstošas izmaiņas Radiosaskarnē „RS LM.450”.Saņemti priekšlikumi no VAS „Elektroniskie sakari” par izmaiņām šādos jautājumos (2016. gada 11. maija vēstule Nr. 2.1.1.4/596):1) saistībā ar CEPT ECC lēmumu ECC/DEC/(13)01 – „ECC 2013. gada 8. marta lēmums par „Zemes staciju uz mobilām platformām (ESOMP) saskaņotu lietošanu, brīvu apriti un atbrīvošanu no individuālajām atļaujām” ieviešanai Latvijā;2) fiksētā dienesta radiofrekvenču joslu plānojuma precizēšanai, ņemot vērā elektronisko sakaru komersantu pieprasījumu pēc platjoslas ciparu fiksētajām līnijām;3) saistībā ar radioamatieru dienesta frekvenču joslu plānojuma izmaiņām, ņemot vērā Pasules radiokonferenču dokumentus.Noteikumu projekts papildināts ar minētajiem priekšlikumiem (mainījusies punktu numerācija). |
| 3. | Projekta izstrādē iesaistītās institūcijas | Valsts akciju sabiedrība „Elektroniskie sakari”.Vides aizsardzības un reģionālās attīstības ministrijas jeb VARAM 2015. gada 13. augusta rīkojums Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi” iesaistītās valsts un nevalstiskās institūcijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2010. gada 16. februāra noteikumos Nr. 143 „Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiek pārņemta šāda Eiropas Savienības tiesību akta normas:Eiropas Komisijas 2016.gada 8.marta Īstenošanas lēmums (ES) 2016/339 par 2010-2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |
| **1.tabulaTiesību akta projekta atbilstība ES tiesību aktiem** |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Komisijas 2016.gada 8.marta Īstenošanas lēmums (ES) 2016/339 par 2010-2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem. |
| Eiropas Komisijas 2016.gada 8.marta Īstenošanas lēmuma (ES) 2016/339 | 9.punkts | Ieviests pilnībā. | Neparedz stingrākas prasības. |
| Eiropas Komisijas 2016.gada 8.marta Īstenošanas lēmuma (ES) 2016/339 | 27.punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr.676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) VARAM informēs Eiropas Komisijas Radiofrekvenču spektra komiteju par Eiropas Komisijas lēmumu pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | VARAM informēja sabiedrību par Noteikumu projektu. Noteikumu projekts 2016.gada 19.aprīlī ievietots VARAM tīmekļa vietnē: www.varam.gov.lv sadaļā „Sabiedrības līdzdalība”, aicinot sabiedrību izteikt viedokli. |
| 2. | Sabiedrības līdzdalība projekta izstrādē | Noteikumu projekta sagatavošanā piedalījās Vides aizsardzības un reģionālās attīstības ministrijas Radiofrekvenču spektra resursu izmantošanas koordinācijas darba grupa, tai skaitā: valsts akciju sabiedrības “Elektroniskie sakari” darbinieki, elektronisko sakaru nozares asociāciju (Latvijas Informācijas un komunikācijas tehnoloģijas asociācijas un Latvijas Telekomunikāciju Asociācijas) pārstāvji, kā arī Aizsardzības ministrijas un Satiksmes ministrijas pārstāvji. |
| 3. | Sabiedrības līdzdalības rezultāti | Sadaļa tiks precizēta pēc sabiedrības viedokļu saņemšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrisko pakalpojumu regulēšanas komisija, VAS „Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes. Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav |

Anotācijas III un V sadaļas 2. tabula – projekts šīs jomas neskar.

Vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

10.08.2016.

1902

A.Vāvere, 66016536, aija.vavere@varam.gov.lv